**ELŐTERJESZTÉS**

**A KÉPVISELŐ-TESTÜLET**

**2020. október 5-i rendes ülésére**

**Előterjesztés**

**Telki Zöldmanó Óvoda munkatervének elfogadása**

A napirendet tárgyaló ülés dátuma: 2020.10.25.

A napirendet tárgyaló ülés: Pénzügyi Bizottság,

Képviselő-testület

Az előterjesztést készítette: jegyző

Előterjesztő: Polgármester

A napirendet tárgyaló ülés típusa: nyílt / zárt

A napirendet tárgyaló ülés típusa: rendes / rendkívüli

A határozat elfogadásához szükséges többség típusát: egyszerű / minősített

A szavazás módja: nyílt / titkos

**1.Előzmények, különösen az adott tárgykörben hozott korábbi testületi döntések és azok végrehajtásának állása: ------**

**2. Jogszabályi hivatkozások**: A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet

**3.Költségkihatások és egyéb szükséges feltételeket, illetve megteremtésük javasolt forrásai:**

mindenkori öltségvetési források

**4. Tényállás bemutatása:**

A nevelési-oktatási intézmények működéséről és a köznevelési intézmények névhasználatáról szóló 20/2012. (VIII.31.) EMMI rendelet (a továbbiakban: Rendelet) 3. § (1) bekezdése értelmében az óvodai munkaterv határozza meg az óvodai nevelési év helyi rendjét. Ennek elkészítéséhez az intézményvezető kikéri a fenntartó, valamint az óvodai nevelőtestület, szülői szervezet véleményét.

A Telki Zöldmanó Óvoda intézményvezetője elkészítette a 2020/2021-as nevelési évre szóló munkatervet, mely az előterjesztés mellékletét képezi.

A munkaterv tartalmazza a Rendelet 3. § (2) bekezdése szerinti kötelező tartalmi elemeket, nevezetesen az óvodai nevelés nélküli munkanapok időpontját, az óvodai élethez kapcsolódó ünnepek, az előre tervezhető nevelőtestületi értekezletek, a szülői értekezletek, a fogadóórák, az intézményben szervezett nyílt napok időpontját, továbbá a nevelőtestület részéről minden egyéb szükségesnek ítélt feladatok rögzítését.

A tervezet tartalmazza továbbá az intézményben működő szakmai munkacsoportok és az általuk végzett feladatok bemutatását, a várható csoportlétszámokat, a nevelési évet érintő pedagógiai fejlesztési célokat az ahhoz kapcsolódó megvalósítási programokat, határidő és felelősök megjelölésével.

Az Óvoda 2020/2021-as munkaterve a törvényi előírásoknak megfelelően készült, melyben az elmúlt nevelési év eredményeire alapozva, törekszik a törvény által meghatározott terhek egyenletes elosztására, tartalmazza az év intézményi és csoportszintű (szakmai munkaközösségek) feladatait és eseményeit.

Kérem a Tisztelt Képviselő-testületet az előterjesztés megtárgyalására és a határozati javaslat elfogadására.

Telki, 2020. október 1.

 Deltai Károly

 polgármester

**Határozati javaslat**

**Telki község Önkormányzat**

**képviselő-testület**

**/2020. (X. .) Önkormányzati határozata**

**Telki Zöldmanó Óvoda munkatervének elfogadása**

A Képviselő-testület úgy határozott, hogy a Telki Zöldmanó Óvoda 2020/2021-as nevelési évre összeállított munkatervét az előterjesztés melléklete alapján megtárgyalta és véleményezi jogával élve, a munkatervben foglaltakat jóváhagyja.

Határidő: azonnal

Felelős: Intézményvezető, polgármester